***Zebegény Község Polgármesterétől***

***2627 Zebegény, Árpád u. 5.***

*E-mail:* polgarmester@zebegeny.hu

**Napirendet tárgyaló ülés dátuma:** 2025. február 3**.**

**Előterjesztést készítette:** dr. Zsikó Roland jegyző

**Előterjesztő:** dr. Zsikó Roland jegyző

**A határozat elfogadásához szükséges többség típusa:** egyszerű

***ELŐTERJESZTÉS***

*Zebegény Község Képviselő-testületének* 2025. február 3**.** *napján tartandó ülésére*

**Polgármester 2025. évben igénybe vehető szabadság mértékének megállapítása**

1. **A tárgyalandó témakör tárgyilagos és tényszerű bemutatása**

**Tisztelt Képviselő-testület!**

A főállású polgármester évi huszonöt munkanap alapszabadságra és tizennégy munkanap pótszabadságra jogosult.

Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

2024. évről áthozott szabadság 10 nap

**Összes maradék szabadság 10 nap**

A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését.

**2.) Jogszabályi háttér:**

A közszolgálati tisztviselőkről szóló 2011. évi CXCIX. törvény **225/C. §:**

(1) A főállású polgármester évi huszonöt munkanap alapszabadságra és tizennégy munkanap pótszabadságra jogosult.

(2) A polgármester előterjesztésére a képviselő-testület minden év február 28-ig jóváhagyja a polgármester szabadságának ütemezését. A szabadságot az ütemezésben foglaltaknak megfelelően kell kiadni, valamint igénybe venni. A polgármester a szabadság igénybevételéről a képviselő-testületet a következő ülésen tájékoztatja. A polgármester a szabadságot az ütemezéstől eltérően csak előre nem látható, rendkívüli esetben, vagy az igénybevételt megelőzően legkésőbb tizenöt nappal megtett előzetes bejelentést követően veheti igénybe.

(3) Minden év január 31-ig a jegyző által vezetett nyilvántartás alapján meg kell állapítani a polgármester előző évben igénybe vett szabadságának mértékét, és a ki nem adott szabadságot a tárgyévi szabadsághoz hozzá kell számítani.

(4) A polgármesternek a szabadságot az esedékesség évében, de legkésőbb a következő év március 31-ig kell igénybe venni vagy kiadni.

**3.) Költségvonzata:**

A szabadság pénzben nem megváltható. Közszolgálati jogviszony megszűnése esetén, valamint választás napjáig igénybe nem vett szabadságot ki kell fizetni.

**4.) Határozati javaslat:**

**…../2025.(I.30.) Kt. határozat**

Ferenczy Ernő Ervin polgármester 2024. évben megállapított szabadságának mértéke 10 nap.

Figyelembe véve a 2024. évben megállapított 10 nap szabadságot az igénybe nem vett szabadság mértéke 10 nap, melyet a 2025. évi 39 nap szabadsághoz hozzá kell számítani.

A képviselő-testület felkéri a polgármestert, hogy a szabadság tervben az igénybe nem vett 10 nap szabadságot és a 2025. évi 39 nap szabadságot a képviselő-testület februári ülésére beütemezni szíveskedjen.

Felelős: jegyző, polgármester Határidő: határozat szerint

Zebegény, 2025. február 3**.**

 **dr. Zsikó Roland sk.**

 jegyző